Általános indoklás

A rendelet-tervezet előkészítése során figyelembe vettük a jogalkotásról szóló 2010. évi CXXX. törvényt, a jogszabályszerkesztésről szóló 6/2009.(XII.14.) IRM rendeletben foglalt szabályokat, így a jogszabály formai tagolását, a fejezetek és alcímek számozását a hivatkozott rendeletnek megfelelően tartalmazza a rendelet-tervezet. Az azonos vagy hasonló életviszonyokat azonos vagy hasonló módon, szabályozási szintenként lehetőleg ugyanabban a jogszabályban kell szabályozni. A szabályozás nem lehet indokolatlanul párhuzamos vagy többszintű. A jogszabályban nem ismételhető meg az Alaptörvény vagy olyan jogszabály rendelkezése, amellyel a jogszabály az Alaptörvény alapján nem lehet ellentétes.

A rendelet-tervezet a fenti szabályok figyelembevételével készült el.

A 2019. évi költségvetésről szóló rendelet az államháztartásról szóló 2011. évi CXCV. törvény (továbbiakban Áht.) 24. §-ában kapott felhatalmazás alapján, a Magyarország 2019. évi költségvetéséről szóló 2018. évi L. törvény, valamint az államháztartásról szóló törvény végrehajtásáról rendelkező 368/2011.(XII.31.) kormányrendelet előírásait figyelembe véve került összeállításra.

Szulimán Község Önkormányzata Képviselőtestületének az Önkormányzat 2019. évi költségvetéséről szóló 1/2019.(III.27.) önkormányzati rendelete módosítására az állami támogatás, a központosított előirányzatok végrehajtása miatt van szükség.

Részletes indokolás

1. §-hoz

Az önkormányzat 2019. évi költségvetése bevételi, kiadási főösszegének módosítását tartalmazza.

2. §-hoz

A bevételeket tartalmazza kiemelt előirányzatonként.

3. §-hoz

A kiadásokat tartalmazza kiemelt előirányzatonként.

4. §-hoz

A létszámkeretet állapítja meg.

5. §-hoz

Az általános tartalékot határozza meg.

6. §-hoz

Hatályba léptető rendelkezéseket tartalmazza.

Előzetes hatásvizsgálat

A jogalkotásról szóló 2010. évi CXXX. törvény 17. §-a szerint a jogszabály előkészítője –a

jogszabály feltételezett hatásaihoz igazodó részletességű – előzetes hatásvizsgálat elvégzé-sével felméri a szabályozás várható következményeit.

Az előzetes hatásvizsgálat megállapításai az önkormányzati rendelet-tervezet esetében:

Társadalmi, gazdasági, költségvetési hatásai:

A költségvetési rendelet módosítása alapján végrehajtott gazdálkodás az állampolgárok számára nyomon követhető, átfogó képet ad az önkormányzat pénzügyi helyzetéről, a végrehajtandó feladatokról, a tervezett fejlesztésekről, lehetőséget teremt az önkormány-

zati gazdálkodás ellenőrzésére.

Környezeti és egészségügyi következményei:

Az önkormányzati rendelet-tervezetben foglaltaknak a jelenlegi helyzethez viszonyított, számottevő környezeti és egészségi következményei nincsenek.

Adminisztratív terheket befolyásoló hatásai:

A szabályozás többlet adminisztrációs terhet nem jelent.

A jogszabály megalkotásának szükségessége, a jogalkotás elmaradásának várható következményei:

Az önkormányzati rendelet-tervezet elfogadását a gazdálkodás során hozott döntések, illetve központi előirányzatok változása indokolja.

A jogszabály alkalmazásához szükséges személyi, szervezeti, tárgyi és pénzügyi feltételek:

Fentiekben meghatározott feltételek rendelkezésre állnak